Държавен вестник, бр. 59, 2006 г., стр. 36

С Т Р .  36
Д Ъ Р Ж А В Е Н   В Е С Т Н И К
Б Р О Й  59
(2) По отношение на акционери, за които в
резултат на увеличаване на капитала със сума,
по-малка от приетата в решението за увелича-
ване на капитала, включително в случаите по
чл. 30, ал. 2, възниква основание за искане на
разрешение, се прилага съответно чл. 28, ал. 4.
(3) Условията и редът за издаване на разре-
шенията по този член, както и основанията за
отказ, се определят с наредба на БНБ.
(4) При нарушение на изискванията на ал. 1
придобиването на акции поражда правно дейс-
твие, но БНБ може да приложи мярката по
чл. 103, ал. 2, т. 15.
Чл. 32. (1) Когато лице придобие три или
повече от три на сто от акциите с право на глас
в банка, лицензирана в Република България,
Централният депозитар уведомява БНБ за име-
то/наименованието и адреса/седалището на
лицето в 7-дневен срок от вписване на придоби-
ването в книгата на акционерите.
(2) Лицето по ал. 1 е длъжно при поискване
от БНБ да є представи в определен от нея срок
документите по чл. 13, ал. 2, т. 7—9.
(3) При неизпълнение на изискването по
ал. 2, както и когато представената информа-
ция не е достатъчно пълна и достоверна, към
лицето може да се приложи мярката по чл. 103,
ал. 2, т. 15.
(4) Българската народна банка има право-
мощията по ал. 3 и когато установи, че:
1. лицето е представило неверни данни, или
2. с дейността или влиянието си върху взема-
нето на решения лицето може да навреди на
надеждността или сигурността на банката или
на нейните операции, или
3. лицето не е направило вноски със собстве-
ни средства.
Чл. 33. (1) Всяко физическо или юридическо
лице, което възнамерява да прехвърли пряко
или непряко квалифицираното си дялово учас-
тие в банка, лицензирана в Република Бълга-
рия, или да намали квалифицираното си дялово
участие така, че акциите му да спаднат съответ-
но под 20, 33, 50, 66, 75 или 100 на сто от капи-
тала, уведомява БНБ за:
1. размера на дяловото участие, което при-
тежава преди прехвърлянето;
2. размера на дяловото участие, което ще
притежава след прехвърлянето.
(2) Когато банка престава да бъде дъщерно
дружество на определено лице, това лице уве-
домява БНБ.
(3) Уведомленията по ал. 1 и 2 се правят в
срок не по-късно от 10 дни преди настъпване на
съответното обстоятелство.
Чл. 34. (1) Банките, лицензирани в Републи-
ка България, уведомяват БНБ в 7-дневен срок
от узнаването за всяко придобиване или прех-
върляне на акции от капитала им, в резултат на
което дяловите участия на акционерите над-
хвърлят или спадат под един от праговете, по-
сочени в чл. 28, ал. 1.
(2) Банките представят в БНБ до 15-о число
на месеца, следващ всяко тримесечие, писмена
информация относно имената на акционерите,
притежаващи квалифицирано дялово участие,
както и относно размера на това участие.
Чл. 35. Вписването на банка в търговския
регистър се извършва, след като бъде предс-
тавен издаденият от БНБ лиценз, а на проме-
ните по чл. 28, ал. 6—съответното разреше-
ние на БНБ.
Раздел IV
Отнемане на лиценз
Чл. 36. (1) Българската народна банка може
да отнеме издадения лиценз за извършване на
банкова дейност, когато:
1. банката не започне да извършва разреше-
ната банкова дейност в срок от 12 месеца от
издаването на лиценза;
2. са извършени нарушения по чл. 103, ал. 1;
3. банката е представила неверни сведения,
които са послужили като основание за издава-
не на лиценза;
4. банката е преустановила извършването на
дейност за срок повече от 6 месеца;
5. банката престане да отговаря на условия-
та, при които е бил издаден лицензът;
6. банката не разполага с достатъчно собст-
вен капитал или не може да се смята, че ще
продължи да изпълнява задълженията си към
кредиторите, включително когато не осигуря-
ва сигурност на поверените є активи.
(2) Българската народна банка задължител-
но отнема издадения лиценз на банка поради
неплатежоспособност, когато:
1. не изпълнява повече от 7 работни дни свое
изискуемо парично задължение, или
2. собственият є капитал е отрицателна ве-
личина.
(3) Собственият капитал на банката се опре-
деля според надзорните изисквания и правила-
та, установени с наредбата по чл. 40, ал. 1.
(4) С акта за отнемане на лиценза БНБ наз-
начава квестори, ако такива не са били назна-
чени преди това.
(5) Разпоредбите на чл. 26, ал. 1 и чл. 34 от
Административнопроцесуалния кодекс относ-
но обясненията и възраженията на заинтересо-
ваните лица не се прилагат при издаване на
актовете по този член.
(6) С отнемането на лиценза дейността на
банката се прекратява и се извършва принуди-
телната є ликвидация.
Чл. 37. (1) След отнемането на лиценза на
банка на основание чл. 36, ал. 1 БНБ отправя
искане до търговския регистър за вписване на
прекратяването на дейността и за обявяването
є в ликвидация.
(2) В случаите по чл. 36, ал. 2 БНБ отправя
искане до компетентния съд за откриване на
производство по несъстоятелност.